da da da da da da da da da sv da da de da da en da de de da da da da da da da da da en da da da en da da da da da da en da da da da en en da en da fr da es pt da es en da ko da da da en da en da en da da sk sv da ru de fr da de da da da da da de nb oc en en hbs_lat en en
Donation fra ”Fonden Sol og Strand ved Margit og Kjeld” giver Børnesagens Fællesråd en stærkere stemme - Sol og Strand Fonden
Børnesagens Fællesråd er en af ti velgørende organisationer, som nu hver modtager 100.000 kroner fra den fond, der ejer Sol og Strand Feriehusudlejning. Pengene skal blandt andet gå til uddeling blandt familier med kun en forsørger – men også indsatser og koordinering af politiske initiativer for børn, der lever i fattigdom og under svære vilkår, siger sekretariatsleder Esben de Place.
Støtte til drift for at sikre en fortsat positiv udvikling hos fællesrådet.
Få mere at vide om
Børnesagens Fællesråd kan i 2022 sættes yderligere blus på en række af organisationens indsatser for udsatte børn og unge i Danmark.
Det står klart efter at Børnesagens Fællesråd har modtaget en donation på 100.000 kroner fra ”Fonden Sol og Strand ved Margit og Kjeld”, der ejer Sol og Strand Feriehusudlejning A/S.
Det fortæller sekretariatsleder i Børnesagens Fællesråd, Esben de Place.
– Børnesagens Fællesråd er en paraplyorganisation for 16 organisationer. Og vi arbejder dels at tilvejebringe midler til uddeling til familier under fattigdomsgrænsen med kun en forsørger, dels at samle viden fra frivillige organisationer, der arbejder med udsatte børn og unge og dels at søge politisk indflydelse til gavn for målgruppen.
– l gruppen er bl.a. børn og unge, der vokser op i fattigdom, anbragte børn og unge, kriminalitetstruede børn og unge, og børn og unge, der vokser op i hjem med misbrug.
KAN SÆTTE IND HVOR LIVET BLIVER RIGTIG SVÆRT FOR BØRN, DER LEVER UNDER PRES
– Donationen fra Fonden Sol & Strand gør det muligt for os at identificere de aktuelle problemer i familierne, at oplyse om dem og ikke mindst agere hurtigt på dem, så de værste konsekvenser af en svær tid kunne afværges.
– Vores arbejde gør det tydeligt for os, hvor vi bør sætte ind, når livet bliver rigtig svært for i forvejen pressede børn, unge og familier. De lever et liv under nogle forhold, som de fleste almindelige danskere ikke er klar over, eksisterer, siger sekretariatsleder Esben de Place, Børnesagens Fællesråd.
”FERIE MED DET GODE HJERTE” – OVERSKUDDET GØR GAVN I VELGØRENDE ORGANISATIONER, IKKE KAPITALFONDE
Det er unikt i det danske turisterhverv, at langt størstedelen af overskuddet fra Sol og Strands udlejning af sommerhuse og ferieboliger i løbet af få år bliver omsat til støtte til velgørende og lokale formål. I stedet for at havne i udenlandske kapitalfonde og pengetanke.
Formanden for fondens bestyrelse, Jens Stadum, glæder sig over, at både husejere, feriegæster og medarbejdere har bidraget med input til processen – og at fonden nu for andet år i træk kan uddele en million kroner til velgørende formål:
– Vi kan se af ansøgningerne – og af de tilbagemeldinger, vi får fra sidste års modtagere af donationer fra ”Fonden Sol og Strand ved Margit og Kjeld” – at pengene gør en vigtig forskel for mange af de mennesker, som har det svært og er udfordret. Og det gælder både i Danmark, men også uden for de danske grænser. Der er virkelig brug for penge, siger bestyrelsesformanden.
– Vi kan med god samvittighed sige, at man bidrager til at gøre noget godt for andre, når man holder ferie gennem Sol og Strand. Det er det, vi kalder ”Ferie med det gode hjerte”, siger Jens Stadum.
– Vi har allerede besluttet, at vi åbner for ansøgninger til den næste udlodningspulje efter sommeren 2022, således vi også til næste år i december kan 1 million kroner til gode formål. Vores forventning er, at vi derefter fra 2023 kan udlodde endnu større beløb fra fonden. Lige som i år er planen fremover, at vi henter input fra husejere, feriegæster og ansatte hos Sol og Strand, når vi åbner for ansøgninger til de næste udlodninger, siger Jens Stadum.
STIFTERE AF FONDEN: SOL OG STRAND SKAL FORBLIVE DANSK – OG GØRE EN FORSKEL
Det er stifterne af Sol og Strand Feriehusudlejning A/S, Margit og Kjeld Andersen, der etablerede ”Fonden Sol og Strand ved Margit og Kjeld”.
Ægteparret havde et dobbelt ønske – nemlig både at bevare Sol og Strand på danske hænder, men også at sikre, at selskabets overskud primært går til velgørende og humanitære formål.
– Vi har fået de penge, vi skal have. Og vi kan se, at andre kan have stor gavn af dem, hvis vi kanaliserer overskuddet videre til humanitære og velgørende formål. Det bliver vi bekræftet i, når vi ser den lange række af kvalificerede ansøgninger, som er kommet til fonden igen i år, siger Kjeld Andersen, som sammen med hustruen Margit Andersen etablerede Sol og Strand Feriehusudlejning for 42 år siden.
– Vi er meget tilfredse med at se kvaliteten i det arbejde, vi donerer penge til. Det er tydeligt, at ansøgningerne kommer fra organisationer, der brænder for at gøre en forskel. Og det er det, der tæller for os, siger Margit Andersen.
sekretariatsleder i Børnesagens Fællesråd,
tlf. 24 62 62 42
formand for bestyrelsen i ”Fonden Sol og Strand ved Margit og Kjeld”,
PR- og pressechef i Sol og Strand Feriehusudlejning A/S,
Fonden Sol og Strand ved Margit og Kjeld donerer en million til humanitær indsats i Ukraine
Donation fra ”Fonden Sol og Strand ved Margit og Kjeld” sender 25 indiske børnehjemsbørn på højere uddannelser
Donation fra ”Fonden Sol og Strand ved Margit og Kjeld” styrker rådgivningen til psykisk syges pårørende
”Fonden Sol og Strand ved Margit og Kjeld” bistår Læger uden Grænser i kampen mod COVID-19
Sol og Strand Fonden
© Fonden Sol og Strand ved Margit og Kjeld